Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israel syytti Hamasin kaivavan -
jälleenrakennukseen tarkoitetuilla rakennusmateriaaleilla tunneleita, -
joita pitkin tehtäisiin iskuja Israeliin.
Turkkilainen sotilas kuoli ja toinen katosi -
ISISin hallitsemalta Syyrian alueelta Turkin puolelle tehdyssä iskussa.
Syyrian konfliktin YK-lähettiläs neuvot- teli Iranin viranomaisten kanssa -
etsien ratkaisua Syyrian sisällissotaan.
Israel syytti Hamasin kaivavan iskutunneleita -
Gazan jälleenrakennukseen tarkoitetuilla rakennusmateriaaleilla.
Tunneleita pitkin tehtäisiin iskuja Etelä-Israeliin konfliktin puhjetessa.
Armeijan palestiinalaisalueiden hallintotoimien sotilaskoordinaattori -
kenraalimajuri Mordechai kertoi pales- tiinalaiselle Ma'an-uutistoimistolle, -
että Gazaa hallitseva islamistinen Hamas on vallannut -
rakennustarvikevarastoja väkivalloin ja takavarikoinut niiden sisällön.
TV7:n lähde Gazassa vahvisti väitteen.
Hän syytti Gazan vallanpitäjien vallanneen väkisin -
palestiinalaisväestölle tarkoitettuja -
kansainvälisen yhteisön humanitaarisia avustuslasteja, -
asettaneen niille veroja ja myyneen niitä paikallisille markkinoille.
Hän kertoi, että Hamas on rahavaikeuksissa, -
mikä johtuu Egyptin tehoiskuista salakuljetustunneleihin.
Hamas ei ole vastannut syytteisiin.
Israel vastusti voimakkaasti päätösehdotusta, -
että palestiinalaisten lippu voitaisiin nostaa salkoon YK:ssa -
YK:n vuosittaisessa yleiskokouksessa myöhemmin tässä kuussa.
Israelin YK-lähettiläs Ron Prosor vaati YK:n pääsihteeriä -
ja yleiskokouksen puheenjohtajaa estämään palestiinalaisen aloitteen, -
joka sallisi heidän nostaa lippunsa YK:n päämajan sisäänkäynnille -
jäsenmaiden lippujen rinnalle.
Prosor lähetti kummallekin kirjeen, -
että palestiinalaiset ovat jälleen valinneet sisällöttömiä askeleita, -
sen sijaan että tekisivät vakavasti otettavia päätöksiä -
neuvotteluissa Israelin kanssa konfliktin ratkaisemiseksi.
Viime viikolla palestiinalaiset esittelivät ehdotuksen, -
jossa pyydettiin palestiinalaisten ja Vatikaanin lipun nostamista.
Myös Vatikaani on YK:ssa tarkkailijajäsen.
21 maata, mukaan lukien Algeria, Saudi-Arabia, Egypti ja Jordania -
kannattavat päätösehdotusta.
Asia tullee äänestettäväksi ennen syyskuun 14. päivää.
Vatikaani kieltäytyi kannattamasta palestiinalaisehdotusta.
Vatikaani aikoo hyväksyä yleiskokouksen päätöksen asiasta, -
Se totesi, että perinteisesti YK:ssa -
vain täysjäsenten liput ovat olleet esillä.
Viranomaisten mukaan turkkilainen sotilas kuoli ja toinen katosi -
ISISin hallitsemalta Syyrian alueelta Turkin puolelle tehdyssä iskussa.
Kolmas sotilas haavoittui lievästi iskussa Kilisin maakunnassa, -
joka rajautuu ISISin militanttien hallitsemaan syyrialaisalueeseen.
Tänään noin klo 18 joukko salakuljettajia yritti tulla Turkkiin, -
ja he avasivat tulen partioivia sotilaita kohti alueella, -
jota Marttyyri Mehmetin etuvartioon sijoitetut sotilaat suojelevat.
Valitettavasti yksi sotilaista kuoli yhteenotossa -
ja toinen katosi.
Etsinnät ovat käynnissä.
Yhteenotot puhkesivat ISISin hallitsemalla alueella.
Turkki on ollut haluton taistelemaan ISISiä vastaan, -
mutta heinäkuussa se käynnisti ilmaiskut ja avasi lentotukikohtiaan -
ääri-islamistista ryhmää vastaan taistelevalle liittoumalle.
Turkin ja Syyrian raja on 900 kilometriä pitkä.
Turkki on kokenut pakolaiskriisin pahimmat seuraukset, -
sillä kaksi miljoonaa ihmistä on paennut Syyriasta Turkkiin.
Diplomaattien mukaan Turkin päätös tehdä iskuja ISISiä vastaan -
on kasvattanut kostoiskujen vaaraa.
Turkin tilanne huonontui entisestään, kun Turkin ja laittomaksi julistetun -
Kurdistanin työväenpuolueen tulitauko kaatui heinäkuussa.
Se käynnisti kostoiskujen aallon Turkin itärajalla.
Iskuissa on kuollut satoja ihmisiä.
YK:n Syyrian-lähettiläs Staffan De Mistura neuvotteli -
Iranin ulkoministeriön viranomaisten kanssa Iranin lähetystössä Beirutissa.
Iranin arabiasioiden varaulkoministeri Amir Abdel-Lahyan -
ei kommentoinut keskustelun sisältöä.
De Mistura ehdotti heinäkuussa, että Syyrian osapuolet kutsuttaisiin -
neljään YK:n työryhmään, joissa pohdittaisiin rauhan toteutusta.
Virallisiin rauhanneuvotteluihin osapuolet eivät ole valmiit.
YK:n pääsihteerin mukaan työryhmät muodostetaan mahdollisimman pian.
Hän kertoi voivansa järjestää konferenssin -
minkä tahansa ryhmien saavuttaman puitesopimuksen tiimoilta.
Kun P5+1-maat USA, Venäjä, Kiina, Ranska, Iso-Britannia ja Saksa -
solmivat ydinohjelmasopimuksen Iranin kanssa, -
ja kun Syyrian hallinnon joukot ovat kärsineet menetyksiä kentällä, -
on ryhdytty uuteen diplomaattiseen pyrkimykseen Syyrian kriisistä.
Venäjän tavoin Iran tukee presidentti Assadia sotilaallisesti ja rahallisesti.
Iran aikoo esitellä YK:lle oman rauhanehdotuksensa Syyriasta.
Libanonin poliisi pakotti kymmenet mielenosoittajat -
pois ympäristöministeriöstä Beirutissa.
Tunteja aiemmin mielenosoittajat olivat rynnänneet rakennukseen -
ja vaatineet ministeri Mohamad Machnoukin eroa jätekriisin takia.
Lamaantuneen hallituksen vastaisia protesteja on ollut monia.
Vaadimme ympäristöministerin eroa.
Satoja mielenosoittajia tuli rakennuksen luo, -
ja mellakkapoliisi asettui ympäröiville kaduille.
Hallitusta vastustava "Te haisette" -liike kutsui väkeä mielenosoitukseen.
Libanonissa on ollut useita mielenosoituksia hallitusta vastaan.
Mielenosoitukset alkoivat kiistasta keräämättömistä roskista -
sekä lahkolaisen hallituksen korruptoi- tuneisuudesta ja epäpätevyydestä.
Protestit ovat pahentaneet jännitteitä epävakaassa maassa, -
jonka ongelmana on lahkojenvälisiä kiistoja -
sekä yli miljoona Syyrian pakolaista.
Egyptin presidentti al-Sisi tapasi Kiinassa presidentti Xi Jinpingin.
Sen jälkeen Pekingissä pidettiin allekirjoitusseremonia, -
joka edelsi toisen maailmansodan päättymisen 70-vuotispäivän paraatia.
Noin 12 000 sotilasta, joista suurin osa oli kiinalaisia mutta osa venäläisiä -
ja muiden maiden edustajia, marssi Pekingin Tiananmenin aukion halki -
panssarivaunujen saattamana ja hävittäjien lentäessä yläpuolella.
Presidentti Xin kanssa korokkeelle nousi Venäjän presidentti Putin, -
Sudanin presidentti al-Bashir sekä Venezuelan presidentti Maduro.
Lähes kaikki länsimaiden johtajat pidättäytyivät osallistumasta juhlaan -
sillä he ovat huolissaan kansalliskiihkosta sekä viestistä, -
jota kiinalaisten voimannäyte lähettää maailmalle.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Ajantasaista tietoa Facebook- sivullamme TV7 Israel News.
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Maija Tuukkanen